**Joseph Frank "Buster" Keaton** (4. oktobar 1895 – 1. februar 1966.) bio je Oscarom nagrađeni američki komični glumac i filmaš. Najpoznatiji je po svojim nijemim filmovima, gdje mu je zaštitni znak bila fizička komedija kombinirana s stoičkim, bezizražajnim izrazom lica, zbog koga je stekao nadimak "Veliko kameno lice". Također je stekao nadimak "Michelangelo nijeme komedije".

Danas se općenito smatra kako je sa Keaton svojom karijerom glumca i režisera stvorio jedan od najinovativnijih i najvažnijih opusa u historiji filma. Tako ga je *Entertainment Weekly* proglasio sedmim najvećim filmskim režiserom svih vremena.

Biografija
----------

Keaton je odrastao u porodici vodviljskih zabavljača, a s roditeljima je počeo nastupati u dobi od 3 godine, razvivši s vremenom kako akrobatske vještine, tako i sposobnost da stalno drži svoje "kameno lice". Godine 1916. ga je očev alkoholizam natjerao da napusti porodičnu trupu i okuša sreću kao samostalni zabavljač. Ispočetka skeptičan prema novom mediju filma, Keaton je godine 1917. na nagovor svog prijatelja Roscoea Arbucklea pristao nabaviti i proučiti filmsku kameru, a potom potražiti posao u filmskim studijima.

Keaton je u Hollywoodu brzo napredovao od statista do glavne zvijezde, a potom i režisera kratkometražnih komedija. Od njih je prešao na dugometražne koje se smatraju jednim od najboljih u eri nijemog filma, a znameniti *General* jednim od najvažnijih i najboljih filmova u historiji kinematografije.

Dolazak zvučnog filma je pogodio Keatona koji zbog ospjednusti Hollywooda novim medijem nije bio u stanju koristiti svoj najbolji talent. Dodatne probleme je izazvao raspad braka s Natalie Talmadge koji ga je financijski upropastio, a zatim i vlastiti alkoholizam zbog koga je 1930-ih kraće vrijeme boravio u sanatoriju. Tamo se oženio bolničarkom Mae Scriven; taj je brak također završio financijski katastrofalnim razvodom.

Tek kada se 1940. oženio za Eleanor Morris uspio je pobijediti alkoholizam i karijera mu se oporavila te je počeo dobivati karakterne uloge. 1950-ih je počeo nastupati na televiziji, a tada su se i nove generacije počele zanimati za njegov rad, te je priznat kao veliki umjetnik. Homage je predstavljala i *Once Upon A Time*, epizoda SF-serije *Zona sumraka*, gdje je tumačio vremenskog putnika iz 1890. godine bačenog u 1960. godinu, a koja je djelomično snimljena u tehnici nijemog filma.

Keatonov posljednji nastup bio je u filmskom mjuziklu *A Funny Thing Happened on the Way to the Forum* gdje je usprkos dobi od 70 godina i činjenici da je umirao od raka, uspješno izvodio složene kaskaderske scene.

Izvori
------

1. ↑  „Roger Ebert: The Films of Buster Keaton". Arhivirano iz originala na datum 2013-02-05. Pristupljeno 2008-10-30.
2. ↑  Greatest Film Directors and Their Best Films

Povezano
--------

* Camille Keaton
* Harry Keaton
* Joe Keaton
* Myra Keaton
* Louise Keaton
* Jackie Chan
* Natalie Talmadge

Vanjske veze
------------

***Buster Keaton*** na Wikimedijinoj ostavi

* Buster Keaton na IMDb-u (`en`)
* Buster Keaton na Filmskoj bazi podataka TCM (`en`)
* Buster Keaton na Find a Grave
* The International Buster Keaton Society Arhivirano 2018-03-30 na Wayback Machine-u
* Encyclopaedia Britannica, Buster Keaton
* Buster Keaton Museum
* Annual Buster Keaton Convention, Muskegon, MI Arhivirano 2008-12-23 na Wayback Machine-u
* Annual Buster Keaton Celebration, Iola, KS
* They Shoot Pictures, Don't They?
* The Actors' Colony in Muskegon MI 1908–1938
* Virtual History - Bibliography and Tobacco Cards
* The first Buster Keaton LiveJournal community
* Juha's Buster Keaton Page (link resource) Arhivirano 2006-07-11 na Wayback Machine-u
* Buster Keaton Photo Galleries Arhivirano 2005-10-25 na Wayback Machine-u (includes rare images of BK smiling and laughing)
* Buster Keaton on Comedy and Making Movies Arhivirano 2008-12-01 na Wayback Machine-u, an online seminar from Columbia University
* Buster Keaton: From Butcher Boy To Scribe Arhivirano 2008-07-04 na Wayback Machine-u
* Six contemporary interviews with Buster Keaton
* *That Old Feeling: Fatty and Buster* at *Time* online.
* Buster Keaton museum Arhivirano 2008-10-21 na Wayback Machine-u
* Keaton biography
* Buster Keaton in Five Easy Clips